Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Palestiinlaste president Abbas hoiatas ÜRO Peaassambleel Iisraeli,
et selle julgeolekuoperatsioonid al-Aqsa mošees võivad viia ususõjani.
ÜRO New Yorgi peakorteris peeti eritseremoonia,
kus heisati ametlikult Palestiina lipp.
EL välispoliitikajuht Mogherini teatas Kvarteti uuest algatusest
taaskäivitada rahuprotsess Iisraeli ja palestiinlaste vahel.
Palestiina president Abbas süüdistas ÜRO Peaassambleel Iisraeli
USA rahuvahendusjõupingutuste saboteerimises ja lisas,
et Iisraeli julgeolekuoperatsioonid al-Aqsa mošees võivad viia ususõjani.
Kutsun Iisraeli valitsust,
enne kui on liiga hilja,
lõpetama brutaalse jõu kasutamine oma plaanide teostamisel
õõnestada Jeruusalemmas islami ja kristlikke pühapaiku,
ja eriti tegevust al-Aqsa mošees.
Sest see võib muuta konflikti poliitilisest usuliseks
ning luua plahvatusliku olukorra Jeruusalemmas
ja ülejäänud okupeeritud Palestiina aladel.
Abbas kuulutas oma kõnes,
et kuni Iisrael keeldub järgimast varem sõlmitd lepinguid,
ei järgi neid ka palestiinlased.
Seetõttu kuulutame,
et ei saa jätkata nende lepingute täitmist
ja Iisrael peab võtma täisvastutuse okupeeriva jõuna,
kuna status quo ei saa jätkuda
ja Palestiina Kesknõukogu märtsikuised otsused on siduvad.
Kuni Iisrael ei täida sõlmitud lepinguid ja õõnestab kõiki kokkuleppeid,
ei täida ka meie neid lepinguid
ja Iisrael peab olukorra eest kogu vastutust kandma.
Vastuseks Abbasi kõnele
tegi peaminister Netanyahu büroo Jeruusalemmas avalduse,
kus süüdistati palestiinlaste juhti petlikkuses
ning Lähis-Idas kihutustöö ja kriisi õhutamises.
"Vastupidiselt palestiinlastele järgib Iisrael Templimäel status quod
ja on pühendunud seda säilitama vastavalt Iisraeli-Jordaania lepingule."
Pärast kõnet peaassambleel
osales Abbas New Yorgis ÜRO peakorteri ees eritseremoonial,
kus heisati ka Palestiina lipp.
Sel ajaloolisel momendil Palestiina rahva võitlusmarsil
oma vabaduse ja iseseisvuse eest ütlen oma rahvale kõikjal:
Tõstku nad Palestiina lipp kõrgele, kuna see on meie identiteedi sümbol.
ÜRO peasekretäri Ban Ki-mooni sõnul esindab lipuheiskamine
ÜRO pühendumust palestiinlaste omariikluspürgimustele
ning kutsus Gazat ja Läänekallast ühtsusele
ning tagasi rahukõnelustelauda Iisraeliga.
Teie lipu heiskamise sümbol ÜROs
peegeldab PO otsustavust
järgida palestiinlaste kauaagset omariikluse unistust.
See sümboliseerib ka ÜRO pikaaegset pühendumust
toetada palestiinlaste pürgimusi.
Pole mingit kahtlust, et tseremoonia esindab lõppeesmärki.
Palestiina omariikluse saavutamine
nõuab otsustavat tegevust rahvusliku ühtsuse edendamiseks.
Esmalt tuleb kindlustada,
et Läänekallas ja Gaza on ühtse valitsuse all.
Nüüd on aeg toetada algatusi, mis säilitavad kahe riigi lahenduse
ja loovad tingimused naasmiseks asjalikele läbirääkimistele
kokkulepitud raamistikus.
Iisraeli väitel lipuheiskamine rahuprotsessile kaasa ei aita,
kuna ainus viis tõelise ja kestva rahu saavutamiseks pikale konfliktile
on otsesed kõnelused.
Peaminister Netanyahu kohtus eile EL välispoliitikajuhi Mogheriniga
ja väljendas pahameelt EL-i plaani suhtes
hakata märgistama Läänekalda juudi asunduste kaupu.
Netanyahu kordas, et on valmis jätkama kõnelusi palestiinlastega
ilma eeltingimusteta ja fakt, et president Abbas sellest keeldub,
on parim tõend, et ta ei kavatsegi rahulepinguni jõuda.
Mogherini ja Netanyahu arutasid ka
Lähis-Ida rahuvahendajate kvarteti kohtumist,
mille lõpus kutsuti pooli pühenduma kahe riigi lahenduse saavutamisele,
usalduse taastamisele ja vältima pingete süvenemist.
Otsustasime Kvarteti tegevuse taas ellu äratada.
Kvarteti erisaadikud on viimastel kuudel kõvasti töötanud.
Nad külastasid ühiselt mitmeid regiooni võtmeriike,
eriti Jordaaniat, Egiptust ja Saudi Araabiat,
et kaasata neid ühispingutustesse
rahuprotsessi mootori käivitamiseks
ning keskenduda elujõulisimale ja võimalik, et ainsale teele täna
ehk konkreetsetele sammudele kohapeal
ja eriti poolte julgustamisele jõustada juba sõlmitud lepinguid.
Usume, et see võib olla tähtis samm õiges suunas,
säilitamaks kahe riigi lahenduse võimalust
ning hakata taastama usaldust ja usku nii Iisraelis kui Palestiinas
teineteise ja protsessi enda suhtes.
Enne avaldust kohtus Mogherini USA välisministri Kerry,
Vene välisministri Lavrovi ja ÜRO asepeasekretäri Eliassoniga,
kes koos ELiga Kvarteti moodustavad.
Süüria konflikti teemal -
Pärast Vene Duuma ühehäälset heakskiitu õhurünnakutele Süürias
ja pärast venelaste esimesi õhurünnakuid Süürias,
ütles Vene välisminister Lavrov kohtumise järel USA kolleegi Kerryga,
et USA ja Venemaa armeed peavad läbirääkimisi, kindlustamaks,
et nende õhurünnakud Süüria tandril omavahel kokku ei põrka.
USA armee ja teise poolena USA juhitud koalitsioon
ning Vene armee, mis on osalenud mõningais operatsioonides
Süüria valitsuse palvel, lepivad kokku sidekanalites,
vältimaks tahtmatuid intsidente.
Samuti leppisime kokku, et armeed võtavad peagi ühendust.
Tahame kõik demokraatlikku, ühendatud ja sekulaarset Süüriat,
mis on koduks kõigile rahvus- ja usurühmadele,
kus tagatakse kõigi õigused.
Meil on vaid mõningaid erimeelsusi selle eesmärgini jõudmise teemal.
Kerry rääkis murest Venemaa rünnakute tõelise loomuse suhtes
ja kas peab paika Venemaa väide rünnakutest ISISe vastu.
Kordasin muret, mida täna väljendasin
Venemaa juhtimisel peetud ÜRO Julgeolekunõukogu istungil.
Oleme mures rünnakute objektide suhtes.
Selle kohta on selgust vaja.
Üks asi on ISISe objekite ründamine,
muret valmistab aga see, kui rünnakud sihivad midagi muud.
Aitäh vaatamast! Olen Jonathan Hessen.
Paluge rahu Iisraelile ja Jeruusalemmale!
Kohtumiseni homme!
Tõlge: Monika Jaaguri